CELEX: 52020PC0443
Language: mt
Date: 2020-05-28
Title: Proposta emendata għal REGOLAMENT TAL-KUNSILL li jistabbilixxi l-qafas finanzjarju pluriennali għas-snin mill-2021 sal-2027

IL-KUMMISSJONI EWROPEA
            Brussell, 28.5.2020
            COM(2020) 443 final
            2018/0166(APP)
            Proposta emendata għal
            REGOLAMENT TAL-KUNSILL
            li jistabbilixxi l-qafas finanzjarju pluriennali għas-snin mill-2021 sal-2027
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               1.1Baġit tal-UE ambizzjuż u innovattiv għall-irkupru Ewropew
            
            
               L-UE aġixxiet malajr biex tagħti rispons koordinat u qawwi għall-konsegwenzi soċjali u ekonomiċi tal-kriżi, fil-limiti tal-Qafas Finanzjarju Pluriennali attwali li jiskadi fl-2020. Dan ir-rispons jikkomplementa l-miżuri ekonomiċi u finanzjarji diskrezzjonali li ħadu l-Istati Membri.
            
            
               Il-pandemija tal-Coronavirus misset kull rokna tal-Ewropa u tad-dinja. Kemm hu qawwi l-impatt soċjoekonomiku tagħha huwa straordinarjament inċert. F’dan l-istadju diġà huwa ċert li tippreżenta sfidi kbar bħal qatt qabel għas-sistemi finanzjarji u ekonomiċi tal-Istati Membri. It-tbassir tar-rebbiegħa 2020 tal-Kummissjoni
                  1
                jipprevedi li fl-2020 l-ekonomija taż-Żona tal-Euro se tiċkien b’rekord ta’ 7,75 % u li fl-2020 l-ekonomija tal-UE hija prevista li tiċkien b’7,5 %. Il-projezzjonijiet tat-tkabbir għall-UE u għaż-Żona tal-Euro ġew riveduti ’l isfel b’madwar disa’ punti perċentwali meta mqabbla mat-Tbassir Ekonomiku tal-Ħarifa 2019. Ix-xokk għall-ekonomija tal-UE huwa simetriku fis-sens li l-pandemija laqtet lill-Istati Membri kollha, iżda t-tnaqqis fl-output fl-2020 huwa mistenni li jvarja b’mod sinifikanti. Madankollu, it-Tbassir tar-Rebbiegħa mhuwiex ċar minħabba livell ogħla mis-soltu ta’ inċertezza u riskji b’riżultat ta’ suppożizzjonijiet dwar l-evoluzzjoni tal-pandemija tal-coronavirus u l-miżuri ta’ konteniment. Din l-istampa ġenerali tikkonfermaha wkoll il-valutazzjoni fil-fond tal-ħtiġijiet
                  2
               .
            
            
               
                  Biex l-Unjoni toħroġ aktar b’saħħitha minn din il-kriżi ta’ skala u ambitu mingħajr preċedent, ir-rispons iridu ikun rapidu, ambizzjuż u koordinat. Il-kalibru tal-isfidi u l-interkonnessjoni tal-ekonomiji tal-Ewropa jfissru li l-ebda Stat Membru ma jista’ jirnexxi waħdu. Huwa għalhekk li fil-qalba tal-pjan ta’ rkupru għall-Ewropa jrid ikun hemm baġit tal-UE b’saħħtu u modernizzat.
               
               
                  Fil-Komunikazzjoni tagħha “Il-baġit tal-UE jmexxi l-pjan ta’ rkupru għall-Ewropa”
                     3
                  il-Kummissjoni ppreżentat pjan komprensiv għall-irkupru Ewropew, ankrat fis-solidarjetà u ispirat mill-prinċipji u l-valuri komuni tal-Unjoni. Il-baġit fit-tul tal-UE, kif imsaħħaħ mill-finanzjament awtorizzat mid-Deċiżjoni dwar ir-Riżorsi Proprji
                     4
                   favur l-Istrument Ewropew għall-Irkupru tal-Ekonomija, se jkun l-għodda ewlenija.
               
               
                  Flimkien, dawn il-proposti se jippermettu li tiġi sfruttata s-saħħa kollha tal-baġit tal-UE sabiex fl-ewwel snin kruċjali tal-irkupru jiġi mobilizzat l-investiment filwaqt li  jingħata finanzjament bil-quddiem kemm bħala appoġġ kif ukoll għall-investiment, li jħejji t-triq lejn tranżizzjoni ġusta u inklużiva favur futur ekoloġiku u diġitali, jagħti sostenn lill-awtonomija strateġika fit-tul tal-Unjoni u jrendiha tiflaħ għax-xokkijiet fil-futur.
               
               
                  L-Istrument propost ta’ Rkupru tal-Unjoni Ewropea (l-Istrument ta’ Rkupru Ewropew)
                     5
                  , huwa mekkaniżmu speċjali ta’ emerġenza, li jimplimenta miżuri ta’rkupru u reżiljenza u għalhekk jgħaddi finanzjament lil programmi importanti tal-Unjoni għal żmien limitat, u jiffoka fuq ħtiġijiet urġenti ta’ investiment li tipproduċi l-kriżi. Dan se jkun espressjoni qawwija tas-solidarjetà li tgħaqqad lill-Unjoni. Se jkun temporanju, immirat u b’forza li tikkorrispondi għall-isfidi tal-mument. Ir-riżorsi, ibbażati fuq awtonomizzazzjoni temporanja u speċjali biex isir tislif skont id-Deċiżjoni dwar ir-Riżorsi Proprji, se jiġu pprovduti permezz ta’ kuntratt ta’ self fis-swieq kapitali jew minn istituzzjonijiet finanzjarji. Il-Fondi b’self se jingħataw b’żieda mal-approprjazzjonijiet awtorizzati fil-baġit tal-Unjoni, u għalhekk barra mil-limiti massimi tan-nefqa tal-qafas finanzjarju pluriennali. Se jidhru ċar fil-baġit biex jintwera l-karattru temporanju u speċjali tagħhom kif ukoll għat-trasparenza.
               
               
                  L-elementi fundamentali tal-proposti tal-Kummissjoni għal baġit fit-tul modern u flessibbli strettament orjentat lejn il-prijoritajiet tal-Unjoni għadhom kompletament validi llum. Il-Kummissjoni ssostni dawn il-proposti, li issa jridu jissaħħu u jiġu adattati biex jagħtu l-enerġija lill-irkupru tal-Ewropa, permezz ta’ strumenti dedikati u rinforzi għall-programmi li huma l-aktar kritiċi għall-irkupru.
               
               
                  Huwa essenzjali li jingħataw riżultati rapidi fil-kuntest tad-Deċiżjoni dwar ir-Riżorsi Proprji, l-Istrument ta’ Rkupru Ewropew u l-qafas ġdid fit-tul. Ftehim dwar il-Qafas Finanzjarju Pluriennali 2021-2027 huwa tal-akbar importanza biex l-operaturi ekonomiċi, ir-reġjuni, l-SMEs, il-bdiewa, ir-riċerkaturi u benefiċjarji oħra tal-fondi tal-UE jingħataw l-ispinta finanzjarja u l-fiduċja meħtieġa biex jingħata sostenn lill-investimenti fit-tul. Filwaqt li jibni fuq il-progress sostanzjali li diġà sar fil-Parlament Ewropew u fil-Kunsill se joħloq l-aħjar kundizzjonijiet possibbli għal ftehim f’waqtu.
               
               
                  Barra minn hekk, l-impatt ekonomiku tal-pandemija tal-Coronavirus jenfasizza l-importanza li jiġi żgurat biżżejjed spazju fiskali għall-Unjoni f’każ ta’ xokkijiet ekonomiċi li jwasslu għal tnaqqis f’daqqa u għall-għarrieda fl-introjtu nazzjonali gross. Sabiex jiġi ppreservat marġini suffiċjenti skont il-limiti massimi tad-Deċiżjoni dwar ir-Riżorsi Proprji biex Unjoni tkopri kull obbligu finanzjarju u kull obbligazzjoni kontinġenti li għandha u li jkunu dovuti f’sena partikolari anki fil-kuntest tal-aktar żviluppi ekonomiċi negattivi, il-Kummissjoni qed tipproponi wkoll li żżid il-limiti massimi tad-Deċiżjoni dwar ir-Riżorsi Proprji għall-impenji u l-pagamenti fuq bażi permanenti għal 1,46 % and 1,40 % tal-introjtu nazzjonali gross tal-UE, rispettivament. Barra minn hekk, żieda speċjali u temporanja addizzjonali fil-limiti massimi tad-Deċiżjoni dwar ir-Riżorsi Proprji hija meħtieġa biex ikun jista’ jsir is-self skont l-Istrument ta’ Rkupru Ewropew. 
               
            
            
               1.2.It-tibdil meħtieġ għall-abbozz tar-Regolament QFP u għall-abbozz tal-Ftehim Interistituzzjonali
            
            
               
                  Il-pakkett ta’ rkupru komprensiv jitlob li jsiru rinforzi u aġġustamenti għall-proposti tal-Kummissjoni ta’ Mejju 2018 għall-qafas pluriennali 2021-2027, biex jiġu inklużi faċilitajiet u programmi ġodda ffukati fuq l-aktar ħtiġijiet urġenti ta’ rkupru, tisħiħ sinifikanti għal programmi oħra kruċjali għar-rispons, u għal aktar flessibbiltà.
               
               
                  Hemm bżonn li l-limiti massimi tan-nefqa għall-Qafas Finanzjarju Pluriennali 2021-2027 kif stipulat fl-Anness tal-proposti tal-Kummissjoni għal abbozz ta’ Regolament tal-Kunsill li jistabbilixxi l-Qafas Finanzjarju Pluriennali għall-perjodu 2021-2027
                     6
                   jiġu adattati biex jirriflettu l-progress li sar fin-negozjati, jipprovdu finanzjament għal inizjattivi ġodda, jiġu adattati għall-prijoritajiet rinfurzati li ħadu prominenza minħabba l-kriżi attwali, u għall-isfidi komuni li dan l-aħħar kibru sew fil-post
                     7
                  .
               
               
                  Fir-rigward tas-self għall-pjan ta’ rkupru, awtorizzat skont id-Deċiżjoni dwar ir-Riżorsi Proprji u mwettaq skont l-Istrument ta’ Rkupru Ewropew, l-approprjazzjonijiet meħtieġa biex ikopru pagamenti ta’ kupuni potenzjali matul il-perjodu 2021-2027 huma kompatibbli mal-proposta tal-Kummissjoni għall-qafas finanzjarju pluriennali, u b’mod partikolari l-Intestatura 2 “Koeżjoni u Valuri” (minbarra “Koeżjoni Ekonomika, Soċjali u Territorjali”) F’oqfsa finanzjarji pluriennali futuri se jkunu previsti l-approprjazzjonijiet meħtieġa biex jiġu koperti l-pagamenti tal-kupuni u t-tifdija tagħhom malli jimmaturaw.
               
               
                  B’dawn l-aġġustamenti mmirati, l-Unjoni se jkollha qafas finanzjarju fit-tul allinjat aħjar mal-prijoritajiet u l-ambizzjonijiet tagħha, u mfassal biex jibni r-reżiljenza u l-awtonomija strateġika tal-Unjoni fi żmien medju u fit-tul.
               
            
            
               Huma meħtieġa wkoll aġġustamenti għall-abbozz ta’ Regolament dwar il-QFP u għall-abbozz ta’ Ftehim Interistituzzjonali dwar id-dixxiplina baġitarja, dwar il-kooperazzjoni f’materji ta’ baġit u dwar il-ġestjoni finanzjarja tajba
                  8
               . Dawn l-aġġustamenti se jipprevedu aktar flessibbiltà fl-implimentazzjoni, u dan jirrifletti l-ħtieġa ta’ dispożizzjonijiet ġodda biex jiġu attivati f’sitwazzjonijiet ta’ emerġenza. Dawn jintegraw ukoll innovazzjonijiet bħall-Fond għal Tranżizzjoni Ġusta u jipprevedu informazzjoni trasparenti mill-awtorità baġitarja dwar l-implimentazzjoni tal-Istrument ta’ Rkupru Ewropew.
            
            
               Il-Kummissjoni qed taġġusta wkoll il-proposti tagħha għall-programmi futuri dwar il-politika ta' koeżjoni biex fost l-oħrajn tagħti sostenn qawwi lill-investimenti relatati mal-kriżi, tipprovdi għal aktar flessibbiltà għat-trasferimenti bejn fondi u kategoriji ta’ reġjuni, kif ukoll tintroduċi dispożizzjonijiet ġodda li jiġu attivati f’sitwazzjonijiet ta’ emerġenza. Sabiex jiggarantixxu sostenn lil dawk l-Istati Membri u reġjuni li l-aktar għandhom bżonn, il-proposti riveduti tal-Kummissjoni se jinkludu wkoll rieżami tal-allokazzjonijiet għall-koeżjoni nazzjonali, u li jkun iqis l-aktar statistika reċenti disponibbli, b’aġġustamenti ’l fuq sa massimu totali ta’ livell miżjud ta’ EUR 10 biljun (fi prezzijiet tal-2018). Dan se jirrikjedi aġġustamenti korrispondenti tal-limiti massimi tan-nefqa tal-QFP fis-snin 2025-2027.
            
         
         
            
               L-esperjenza ta’ dawn l-aħħar ġimgħat uriet li fil-każ ta’ kriżi għall-għarrieda u mifruxa bħall-pandemija tal-COVID-19, hemm eżiġenza fuq l-Unjoni biex taġixxi fi ftit jiem. Trid tipprovdi appoġġ rapidu, flessibbli u dirett ibbażat fuq il-prinċipju ta’ solidarjetà li jindirizza l-konsegwenzi serji tas-saħħa pubblika tat-tifqigħa fl-Unjoni u tappoġġa l-isforzi u l-kapaċità tal-Istati Membri u r-reġjuni l-aktar milquta.
            
            
               Dawn l-avvenimenti juru wkoll li d-dispożizzjonijiet ta’ flessibbiltà, u b’mod partikolari l-istrumenti speċjali, huma konsegwenza kruċjali u indispensabbli għall-prevedibbiltà u l-istabbiltà li joffri l-qafas pluriennali. Dan jikkonferma wkoll li l-arkitettura ta’ flessibbiltà kif proposta mill-Kummissjoni fl-2018 għall-baġit fit-tul tal-2021-2027 hija kompletament rilevanti u ġustifikata.
            
            
               Il-Kummissjoni kienet ipproponiet fl-2018 li testendi l-ambitu tar-Riżerva ta' Għajnuna f'Emerġenza biex tippermetti l-attivazzjoni tagħha għal emerġenzi fl-Unjoni. Il-Kummissjoni tipproponi li jiżdied l-ammont massimu annwali disponibbli skont dan l-istrument, li ngħata l-isem ġdid ta’ Riżerva ta' Solidarjetà u Għajnuna ta' Emerġenza, għal livell ta’ EUR 3 biljun (fi prezzijiet tal-2018), sabiex il-finanzjament tal-emerġenzi jkun jista’ jiġi mobilizzat fuq skala adatta biex jiġu indirizzati sfidi mhux previsti. Ir-riżerva msaħħa se tkun tista’ ssaħħaħ malajr l-azzjoni tal-UE, kif u meta jkun meħtieġ, permezz ta’ strumenti tal-UE li jipprevedu tali mekkaniżmi ta’ emerġenza, bħall-Istrument għall-Appoġġ ta’ Emerġenza iżda wkoll l-Għajnuna Umanitarja, RescEU, il-Programm dwar is-Saħħa, il-Programm għas-Suq Uniku (permezz tal-miżuri ta’ emerġenza veterinarji u fitosanitarji), jew il-Fond għall-Migrazzjoni u l-Ażil.
            
            
               Bħala parti mir-reazzjoni għall-kriżi tal-COVID-19, fit-31 ta’ Marzu 2020, il-Parlament Ewropew u l-Kunsill adottaw ir-Regolament (UE) Nru 2020/461
                  9
               , li jestendi l-kamp ta’ applikazzjoni tal-Fond ta’ Solidarjetà tal-Unjoni Ewropea biex jinkludi emerġenzi kbar ta’ saħħa pubblika fl-ambitu tad-diżastri li għalihom il-Fond jista’ jintervjeni. Il-Kummissjoni għaldaqstant tipproponi li jiżdied l-ammont massimu annwali ta’ dan l-istrument speċjali għal EUR 1 biljun (fi prezzijiet tal-2018).
            
            
               Fl-aħħar nett il-Kummissjoni tipproponi żieda fl-ammont annwali massimu disponibbli mill-Fond Ewropew ta' Aġġustament għall-Globalizzazzjoni sa EUR 386 miljun (fi prezzijiet tal-2018), proporzjonata maż-żieda mistennija fl-applikazzjonijiet minħabba l-effetti ekonomiċi u soċjali tal-Kriżi tal-COVID.
            
            
               2.ELEMENTI ĠURIDIĊI TAL-PROPOSTA
            
            
               
                  L-emendi proposti għall-premessi u għall-artikoli tal-proposti tal-Kummissjoni tat-2 ta’ Mejju 2018 huma stabbiliti fil-proposta emendata mehmuża. Il-premessi u d-dispożizzjonijiet l-oħrajn kollha jibqgħu l-istess kif jinsabu fil-proposti oriġinali tal-Kummissjoni COM (2018)322 u COM (2018)323.
               
            
            
               Din it-taqsima tipprovdi wkoll spjegazzjonijiet dwar l-emendi għall-abbozz tal-Ftehim Interistituzzjonali, li huwa ppreżentat fid-dokument COM(2020)444
                  10
               .
            
            
               2.1.L-Artikolu 2 u l-Premessa 3 tal-abbozz ta’ Regolament
            
            
               Fi żmien il-proposta għar-Regolament dwar il-Qafas Finanzjarju Pluriennali f’Mejju 2018, ir-reviżjoni tar-Regolament Finanzjarju kienet diġà s-suġġett ta’ ftehim politiku iżda l-finalizzazzjoni tat-test u l-proċess tal-adozzjoni kienu għadhom għaddejjin. Ir-referenzi għar-Regolament Finanzjarju u d-dispożizzjonijiet tiegħu fir-Regolament dwar il-QFP għalhekk issemmew b’mod proviżorju f’parentesi kwadri.
            
            
               L-emendi jipprevedu biss l-allinjament tar-referenzi mar-Regolament Finanzjarju kif adottat f’Lulju 2018
                  11
               .
            
            
               2.2.L-Artikolu 6 u l-Premessa 8 tal-abbozz ta’ Regolament
            
            
               L-emenda tipprevedi r-rieżami tal-allokazzjonijiet għall-koeżjoni nazzjonali, li se jsir fl-2024, u li jkun iqis l-aktar statistika reċenti. Dan ir-rieżami se jaġġusta biss ’il fuq, b’ammont kumplessiv massimu ta’ EUR 10 biljun (fi prezzijiet tal-2018). Ir-riżultat tar-rieżami se jkun jenħtieġ aġġustamenti korrispondenti fil-limiti massimi tal-ispiża tal-QFP fis-snin 2025-2027 tal-Qafas Finanzjarju Pluriennali.
            
            
               2.3. L-Artikolu 8 tal-abbozz ta’ Regolament
            
            
               L-emenda żżid il-Fond għal Tranżizzjoni Ġust mal-programmi b’ġestjoni kondiviża li għalihom jista’ jkun hemm bżonn li l-approprjazzjonijiet ta’ impenn tal-2021 jiġu pprogrammati mill-ġdid, u li għalihom jenħtieġ li japplika aġġustament korrispondenti tal-limiti massimi tal-Qafas Finanzjarju Pluriennali matul is-snin mill-2022 sal-2025.
            
            
               2.4.L-Artikolu 9 tal-abbozz ta’ Regolament 
            
            
               L-emenda tipprevedi żieda fl-allokazzjoni annwali massima tal-Fond Ewropew ta' Aġġustament għall-Globalizzazzjoni sa EUR 386 miljun (fi prezzijiet tal-2018).
            
            
               2.5.L-Artikolu 10 tal-abbozz ta’ Regolament
            
            
               L-emenda tipprevedi żieda fl-allokazzjoni annwali massima tal-Fond ta' Solidarjetà tal-UE sa EUR 1 000 miljun (fi prezzijiet tal-2018).
            
            
               2.6.L-Artikolu 11, l-Artikolu 13 u l-Premessa 7 tal-abbozz ta’ Regolament, il-Punt 11 tal-abbozz ta’ Ftehim Interistituzzjonali
            
         
         
            
               L-emenda tipprevedi li l-isem tal-istrument speċjali jinbidel f’“Riżerva ta' Solidarjetà u Għajnuna ta' Emerġenza” u li l-allokazzjoni annwali massima tiżdied għal EUR 3 000 miljun (fi prezzijiet tal-2018).
            
            
               2.7.L-Anness tal-abbozz ta’ Regolament
            
            
               It-tabella fl-Anness tal-abbozz ta’ Regolament hija sostitwita minn tabella ġdida li tinsab fl-anness ta’ din il-proposta emendata.
            
            
               2.8. Il-Punt 15a tal-abbozz ta’ Ftehim Interistituzzjonali
            
            
               Din l-emenda tintroduċi paragrafu ġdid fil-Ftehim Interistituzzjonali, li skontu l-Kummissjoni se tibgħat lill-Parlament Ewropew u lill-Kunsill rapport annwali dwar l-Istrument ta’ Rkupru tal-Unjoni Ewropea. Ir-rapport se jinkludi informazzjoni dwar l-assi u l-obbligazzjonijiet li jirriżultaw mill-operazzjonijiet ta’ teħid u għoti b’self li jsiru skont l-Istrument, dwar il-volum aggregat ta’ rikavati assenjati lill-programmi tal-Unjoni fis-sena preċedenti u dwar il-kontribut ta’ dawn l-ammonti biex jinkisbu l-objettivi tal-programmi rilevanti.
            
            
               2018/0166 (APP)
            
            
               Proposta emendata għal
            
            
               REGOLAMENT TAL-KUNSILL
            
            
               li jistabbilixxi l-qafas finanzjarju pluriennali għas-snin mill-2021 sal-2027
            
            
               Il-proposta tal-Kummissjoni COM(2018)322 hija emendata kif ġej:
            
            
            
               (1)Tiddaħħal il-Premessa (1a) segwenti:
            
            
               “(1a) L-impatt ekonomiku tal-kriżi tal-COVID-19 jeżiġi li l-Unjoni tipprovdi qafas finanzjarju fit-tul li jwitti t-triq għal tranżizzjoni ġusta u inklużiva lejn futur ekoloġiku u diġitali, li jappoġġa l-awtonomija strateġika fit-tul tal-Unjoni u li jrendiha reżiljenti għal xokkijiet fil-futur.
            
            
               (2)Il-premessa (3) hija sostitwit b’dan li ġej:
            
            
               “(3) Jekk hu meħtieġ li jiġu mobilizzati garanziji mogħtija skont il-baġit ġenerali tal-Unjoni għall-assistenza finanzjarja lill-Istati Membri awtorizzati f’konformità mal-Artikolu 220(1) tar-Regolament (UE, Euratom) 2018/1046 tal-Parlament Ewropew u tal-Kunsill
                  12
                (“ir-Regolament Finanzjarju”), jenħtieġ li jiġi mobilizzat l-ammont neċessarju lil hinn mil-limiti massimi tal-approprjazzjonijiet  ta’ impenn u ta’ pagament tal-QFP, filwaqt li jiġi rispettat il-livell massimu tar-riżorsi proprji.”
            
            
               (3)Il-premessa (7) hija sostitwita b’li ġej:
            
            
               “(7) L-istrumenti speċjali segwenti huma neċessarji sabiex l-Unjoni tkun tista’ tirreaġixxi għal ċirkostanzi speċifiċi għall-għarrieda, jew biex jippermettu l-finanzjament ta’ nefqa identifikata b’mod ċar li ma tkunx tista tiġi ffinanzjata fil-limiti massimi disponibbli għal intestatura waħda jew aktar kif stabbilit fil-QFP sabiex il-proċedura baġitarja tkun tista’ taħdem bla xkiel: il-Fond Ewropew ta’ Aġġustament għall-Globalizzazzjoni, il-Fond ta’ Solidarjetà tal-Unjoni Ewropea, ir-Riżerva ta’ Solidarjetà u Għajnuna ta' Emerġenza, il-Marġni Globali għall-Impenji (ir-Riżerva tal-Unjoni), l-Istrument ta’ Flessibbiltà u l-Marġini ta’ Kontinġenza. Ir-Riżerva ta' Solidarjetà u Għajnuna ta' Emerġenza ma għandhiex l-għan li tindirizza l-konsegwenzi tal-kriżijiet relatati mas-suq li jaffettwaw il-produzzjoni jew id-distribuzzjoni agrikola. Għalhekk jenħtieġ li ssir dispożizzjoni speċifika għall-possibbiltà li, meta jkun meħtieġ li jintużaw strumenti speċjali, l-approprjazzjonijiet ta’ impenn u dawk ta’ pagament korrispondenti jiddaħħlu fil-baġit lil hinn mil-limiti massimi stabbiliti fil-QFP.”
            
            
               (4)Fil-premessa (8), tiddaħħal is-sentenza segwenti:
            
            
               “Barra minn hekk, sabiex jiġi żgurat appoġġ adegwat lill-Istati Membri kollha wara l-kriżi tal-COVID-19, jenħtieġ li jkunu previsti biss aġġustamenti ’l fuq.”
            
            
               (5)Fl-Artikolu 2, il-paragrafu 3 huwa sostitwit b’dan li ġej:
            
         
         
            
               “3. Fejn ikun meħtieġ li tiġi mobilizzata garanzija għall-assistenza finanzjarja lill-Istati Membri awtorizzata skont l-Artikolu 220(1) tar-Regolament (UE, Euratom) 2018/1046 (“ir-Regolament Finanzjarju”), l-ammont neċessarju għandu jiġi mobilizzat lil hinn mil-limiti massimi stabbiliti fil-QFP.”
            
            
               (6)L-Artikolu 6 huwa emendat kif ġej:
            
            
               (a)fl-Artikolu 1, it-tieni paragrafu huwa sostitwit b’dan li ġej:
            
            
               “Hija għandha taġġusta dawk l-allokazzjonijiet totali ’l fuq kull meta jkun hemm diverġenza kumulattiva ta’ aktar minn + 5 %.”
            
            
               (b)il-paragrafu 3 huwa sostitwit b’dan li ġej:
            
            
               “3. L-effett totali tal-aġġustamenti msemmija fil-paragrafu 2 ma għandux jeċċedi l-ammont ta’ EUR 10 biljun (fi prezzijiet tal-2018).”
            
            
               (7)L-Artikolu 8 huwa sostitwit b’dan li ġej:
            
            
               “Artikolu 8
                     
               Aġġustament b’segwitu għal regoli jew programmi ġodda skont ġestjoni kondiviża 
            
            
               Fil-każ tal-adozzjoni wara l-1 ta’ Jannar 2021 ta’ regoli jew programmi ġodda b’ġestjoni kondiviża għall-Fondi Strutturali, il-Fond ta’ Koeżjoni, il-Fond għal Tranżizzjoni Ġusta, il-Fond Agrikolu Ewropew għall-Iżvilupp Rurali, il-Fond Ewropew għall-Affarijiet Marittimi u s-Sajd, il-Fond għall-Migrazzjoni u l-Ażil, il-Fond għas-Sigurtà Interna u l-istrument għall-ġestjoni tal-fruntieri u għall-viża skont il-Fond għall-Ġestjoni Integrata tal-Fruntieri, l-ammonti li jikkorrispondu għall-allokazzjonijiet mhux użati fl-2021 għandhom jiġu trasferiti fi proporzjonijiet indaqs għas-snin mill-2022 sal-2025, u l-limiti massimi korrispondenti tal-QFP għandhom jiġu aġġustati skont dan.”
            
            
               (8)Fl-Artikolu 9, il-paragrafu 1 huwa sostitwit b’dan li ġej:
            
            
               “1. Il-Fond Ewropew ta' Aġġustament għall-Globalizzazzjoni, li l-objettivi u l-ambitu tiegħu huma stipulati fir-Regolament (UE) XXXX/XX tal-Parlament Ewropew u tal-Kunsill
                  13
               ], ma għandux jeċċedi l-ammont massimu annwali ta’ EUR 386 miljun (fi prezzijiet tal-2018).”
            
            
               (9)Fl-Artikolu 10(1), l-ewwel sentenza hija sostitwita b’dan li ġej:
            
            
               Il-Fond Ewropew ta' Aġġustament għall-Globalizzazzjoni, li l-objettivi u l-ambitu tiegħu huma stipulati fir-Regolament tal-Kunsill (KE) Nru 2012/2002
                  14
               , ma għandux jeċċedi l-ammont massimu annwali ta’ EUR 1 000 miljun (fi prezzijiet tal-2018).”
            
            
               (10)L-Artikolu 11 huwa sostitwit b’dan li ġej:
            
            
               “Artikolu 11
                     
               Riżerva ta' Solidarjetà u Għajnuna ta' Emerġenza
            
            
               1. Ir-Riżerva ta' Solidarjetà u Għajnuna ta' Emerġenza tista’ tintuża għal rispons rapidu fi ħtiġijiet ta’ emerġenza speċifiċi fl-Unjoni jew f’pajjiżi terzi wara avvenimenti li ma setgħux ikunu previsti meta ġie stabbilit il-baġit, b’mod partikolari għal rispons ta’ emerġenza u operazzjonijiet ta’ appoġġ wara diżastri naturali jew ikkawżati mill-bniedem, kriżijiet umanitarji, f’każijiet ta’ saħħa pubblika fuq skala kbira, theddid veterinarju jew fitosanitarju, kif ukoll f’sitwazzjonijiet ta’ pressjoni partikolari li tirriżulta minn flussi migratorji fil-fruntieri esterni tal-Unjoni fejn iċ-ċirkustanzi jkunu jeħtieġu hekk.
            
            
               2. L-ammont annwali tal-Għajnuna ta’ Solidarjetà u Emerġenza huwa stabbilit għal EUR 3 000 miljun (fi prezzijiet tal-2018) u jista’ jintuża sas-sena n+1 f’konformità mar-Regolament Finanzjarju. L-Għajnuna ta’ Solidarjetà u Emerġenza għandha tiddaħħal bħala dispożizzjoni fil-baġit ġenerali tal-Unjoni.. Il-parti tal-ammont annwali li tirriżulta mis-sena preċedenti għandha tintuża l-ewwel. Dik il-parti tal-ammont annwali mis-sena n li ma tintużax fis-sena n + 1 tiskadi.
            
            
               Sal-1 ta’ Ottubru ta’ kull sena, mill-inqas kwart mill-ammont annwali għas-sena n għandu jibqa’ disponibbli biex ikopri l-ħtiġijiet li jinħolqu sa tmiem dik is-sena.
            
            
               Mhux aktar minn nofs l-ammont disponibbli sat-30 ta’ Settembru ta’ kull sena jista’ jiġi mobilizzat, rispettivament, għall-operazzjonijiet interni jew esterni.
            
            
               Mill-1 ta’ Ottubru, il-parti li jifdal mill-allokazzjoni disponibbli tista’ tiġi mobilizzata għal operazzjonijiet kemm interni kif ukoll esterni biex tkopri l-ħtiġijiet li jinħolqu sa tmiem dik is-sena.”
            
         
         
            
               (11)Fl-Artikolu 13(1), il-punt (c) huwa sostitwit b’dan li ġej:
            
            
               “(c) allokazzjoni ekwivalenti għall-porzjon tal-allokazzjoni annwali għar-Riżerva ta' Solidarjetà u Għajnuna ta' Emerġenza li tkun skadiet fis-sena preċedenti skont l-Artikolu 11(2).”
            
            
               (12)L-Anness huwa sostitwit bl-Anness ta’ din proposta emendata.
            
            
            
         
         
            
                  
                     (1)
                  
                        Żid ir-referenza
               
               
                  
                     (2)
                  
                        SWD(2020) 98
               
               
                  
                     (3)
                  
                        Il-Komunikazzjoni mill-Kummissjoni lill-Parlament Ewropew, il-Kunsill Ewropew, il-Kunsill, il-Kumitat Ekonomiku u Soċjali Ewropew u l-Kumitat tar-Reġjuni “Il-baġit tal-UE jmexxi l-pjan ta’ rkupru għall-Ewropa”, COM(2020)442, 27 ta’ Mejju 2020. 
               
               
                  
                     (4)
                  
                        COM(2020)445 - Proposta emendata għal Deċiżjoni tal-Kunsill dwar is-sistema tar-Riżorsi Proprji tal-Unjoni Ewropea
               
               
                  
                     (5)
                  
                        COM(2020)441 – Proposta għal Regolament tal-Kunsill li jistabbilixxi Strument tal-Irkupru tal-Unjoni Ewropea insostenn tal-irkupru wara l-pandemija tal-COVID-19
               
               
                  
                     (6)
                  
                        Il-Proposta tal-Kummissjoni għal Regolament tal-Kunsill li jistabbilixxi l-Qafas Finanzjarju Pluriennali għas-snin mill-2021 sal-2027, COM (2018)322 final/2 - 2018/0166 (APP)
               
               
                  
                     (7)
                  
                        Il-Komunikazzjoni mill-Kummissjoni lill-Parlament Ewropew, il-Kunsill Ewropew, il-Kunsill, il-Kumitat Ekonomiku u Soċjali Ewropew u l-Kumitat tar-Reġjuni “Il-baġit tal-UE jmexxi l-pjan ta’ rkupru għall-Ewropa”, COM(2020)442, 27 ta’ Mejju 2020.
               
               
                  
                     (8)
                  
                        Il-Proposta għal Ftehim Interistituzzjonali bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba, COM/2018/323 final tat-2 ta’ Mejju 2018, proċedura 2018/2070 (ACI)
               
               
                  
                     (9)
                  
                        Ir-Regolament (UE) 2020/461 tal-Parlament Ewropew u tal-Kunsill tat-30 ta’ Marzu 2020 li jemenda r-Regolament tal-Kunsill (KE) Nru 2012/2002 sabiex jipprovdi assistenza finanzjarja lill-Istati Membri u lill-pajjiżi li qed jinnegozjaw l-adeżjoni tagħhom mal-Unjoni li jkunu affettwati serjament minn emerġenza tas-saħħa pubblika maġġuri, ĠU L 99, 31.3.2020.
               
               
                  
                     (10)
                  
                        Il-Proposta emendata għal Ftehim Interistituzzjonali bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba, COM(2020)444.
               
               
                  
                     (11)
                  
                        Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, ĠU L 193, 30.7.2018.
               
               
                  
                     (12)
                  
                        Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012. (ĠU L 193, 30.7.2018, p.1)
               
               
                  
                     (13)
                  
                        ĠU L, , p. .
               
               
                  
                     (14)
                  
                        Ir-Regolament tal-Kunsill (KE) Nru 2012/2002 tal-11 ta’, Novembru 2002 li jistabbilixxi l-Fond ta’ Solidarjetà tal-Unjoni Ewropea (ĠU L 311, 14.11.2002, p.3  - Edizzjoni Speċjali bil-Malti: Kapitolu 14 Volum 001 p. 181 - 186)
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 28.5.2020
            COM(2020) 443 final
            ANNESS
            tal-proposta emendata ta’
            REGOLAMENT TAL-KUNSILL
            li jistabbilixxi l-qafas finanzjarju pluriennali għas-snin mill-2021 sal-2027
            
               
         
         
            
               ANNESS
            
            
               It-tabella fl-anness tal-proposta tal-Kummissjoni COM(2018) 322
                  1
                tinbidel b’li ġej:
            
            
               Il-Qafas Finanzjarju Pluriennali (UE-27)
            
            
                     
                        (EUR miljuni - fil-prezzijiet tal-2018)
                     
                  
               
                     
                        Approprjazzjonijiet tal-impenn
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Total 
                        2021-2027
                     
                  
               
                     
                        1. Suq Uniku, Innovazzjoni u Diġitali
                     
                  
                  
                     
                        20 547 
                     
                  
                  
                     
                        20 526 
                     
                  
                  
                     
                        20 420 
                     
                  
                  
                     
                        19 856 
                     
                  
                  
                     
                        19 741 
                     
                  
                  
                     
                        19 869 
                     
                  
                  
                     
                        19 697 
                     
                  
                  
                     
                        140 656 
                     
                  
               
                     
                        2. Koeżjoni u Valuri 
                     
                  
                  
                     
                        48 746 
                     
                  
                  
                     
                        50 067 
                     
                  
                  
                     
                        51 442 
                     
                  
                  
                     
                        53 462 
                     
                  
                  
                     
                        54 903 
                     
                  
                  
                     
                        56 833 
                     
                  
                  
                     
                        59 007 
                     
                  
                  
                     
                        374 460 
                     
                  
               
                     
                        2a. Koeżjoni ekonomika, soċjali u territorjali
                     
                  
                  
                     
                        44 430 
                     
                  
                  
                     
                        44 961 
                     
                  
                  
                     
                        45 491 
                     
                  
                  
                     
                        46 119 
                     
                  
                  
                     
                        46 751 
                     
                  
                  
                     
                        47 384 
                     
                  
                  
                     
                        48 045 
                     
                  
                  
                     
                        323 181 
                     
                  
               
                     
                        2b. Ninvestu fil-kompetittività, in-nies u l-valuri
                     
                  
                  
                     
                        4 316 
                     
                  
                  
                     
                        5 106 
                     
                  
                  
                     
                        5 951 
                     
                  
                  
                     
                        7 343 
                     
                  
                  
                     
                        8 152 
                     
                  
                  
                     
                        9 449 
                     
                  
                  
                     
                        10 962 
                     
                  
                  
                     
                        51 279 
                     
                  
               
                     
                        3. Riżorsi naturali u Ambjent
                     
                  
                  
                     
                        55 272 
                     
                  
                  
                     
                        52 280 
                     
                  
                  
                     
                        51 571 
                     
                  
                  
                     
                        50 716 
                     
                  
                  
                     
                        49 827 
                     
                  
                  
                     
                        49 059 
                     
                  
                  
                     
                        48 307 
                     
                  
                  
                     
                        357 032 
                     
                  
               
                     
                        Li minnhom: Nefqa marbuta mas-suq u pagamenti diretti
                     
                  
                  
                     
                        38 571 
                     
                  
                  
                     
                        38 026 
                     
                  
                  
                     
                        37 528 
                     
                  
                  
                     
                        36 919 
                     
                  
                  
                     
                        36 319 
                     
                  
                  
                     
                        35 730 
                     
                  
                  
                     
                        35 154 
                     
                  
                  
                     
                        258 247 
                     
                  
               
                     
                        4. Migrazzjoni u Ġestjoni tal-Fruntieri
                     
                  
                  
                     
                        3 097 
                     
                  
                  
                     
                        3 751 
                     
                  
                  
                     
                        4 381 
                     
                  
                  
                     
                        4 543 
                     
                  
                  
                     
                        5 112 
                     
                  
                  
                     
                        5 090 
                     
                  
                  
                     
                        5 148 
                     
                  
                  
                     
                        31 122 
                     
                  
               
                     
                        5. Reżiljenza, Sigurtà u Difiża
                     
                  
                  
                     
                        2 222 
                     
                  
                  
                     
                        2 285 
                     
                  
                  
                     
                        2 332 
                     
                  
                  
                     
                        2 414 
                     
                  
                  
                     
                        3 131 
                     
                  
                  
                     
                        3 370 
                     
                  
                  
                     
                        3 669 
                     
                  
                  
                     
                        19 423 
                     
                  
               
                     
                        6. Il-Viċinat u d-Dinja
                     
                  
                  
                     
                        15 245 
                     
                  
                  
                     
                        15 051 
                     
                  
                  
                     
                        14 857 
                     
                  
                  
                     
                        14 665 
                     
                  
                  
                     
                        14 471 
                     
                  
                  
                     
                        14 280 
                     
                  
                  
                     
                        14 136 
                     
                  
                  
                     
                        102 705 
                     
                  
               
                     
                        7. Amministrazzjoni pubblika Ewropea
                     
                  
                  
                     
                        10 247 
                     
                  
                  
                     
                        10 376 
                     
                  
                  
                     
                        10 562 
                     
                  
                  
                     
                        10 721 
                     
                  
                  
                     
                        10 767 
                     
                  
                  
                     
                        10 908 
                     
                  
                  
                     
                        11 021 
                     
                  
                  
                     
                        74 602 
                     
                  
               
                     
                        Li minnhom: Nefqa amministrattiva tal-istituzzjonijiet
                     
                  
                  
                     
                        7 978 
                     
                  
                  
                     
                        8 050 
                     
                  
                  
                     
                        8 178 
                     
                  
                  
                     
                        8 280 
                     
                  
                  
                     
                        8 259 
                     
                  
                  
                     
                        8 339 
                     
                  
                  
                     
                        8 396 
                     
                  
                  
                     
                        57 480 
                     
                  
               
                     
                        TOTAL TA’ APPROPRJAZZJONIJIET TA’ IMPENN
                     
                  
                  
                     
                        155 376 
                     
                  
                  
                     
                        154 336 
                     
                  
                  
                     
                        155 565 
                     
                  
                  
                     
                        156 377 
                     
                  
                  
                     
                        157 952 
                     
                  
                  
                     
                        159 409 
                     
                  
                  
                     
                        160 985 
                     
                  
                  
                     
                        1 100 000 
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        TOTAL TA’ APPROPRJAZZJONIJIET TA’ PAGAMENTI
                     
                  
                  
                     
                        156 047 
                     
                  
                  
                     
                        157 169 
                     
                  
                  
                     
                        158 063 
                     
                  
                  
                     
                        158 063 
                     
                  
                  
                     
                        158 062 
                     
                  
                  
                     
                        158 063 
                     
                  
                  
                     
                        158 062 
                     
                  
                  
                     
                        1 103.529 
                     
                  
               
         
         
            
                  
                     (1)
                  
                        Proposta tal-Kummissjoni għal Regolament tal-Kunsill li jistabbilixxi l-qafas finanzjarju pluriennali għas-snin mill-2021 sal-2027, COM(2018) 322 final/2, il-proċedura 2018/0166(APP)